Аўтары задумы засталіся задаволены першым мерапрыемствам, таму рашыліся на правядзенне другога. Між іншым, “Маёвы сад-2018” сабраў больш гасцей, чым мінулы, а геаграфія ўдзельнікаў пашырылася. Мінск, Маладзечна, Гродна, Вілейка, Полацк, Бабруйск, Барысаў… Прысутнічалі госці з Расіі, Літвы, Германіі, Велікабрытаніі. Суседзі – жыхары вёсак Гародзькі, Гарадзечна, Ганькавічы, якія год таму атрымалі асалоду ад удзелу ў вечарынцы, на гэты раз прывялі на “маёўку ў Грыня” сваіх родных і знаёмых.